ระเบียบคณะกรรมการวิชาชีพสาขาการแพทย์แผนไทยระเบียบคณะกรรมการวิชาชีพสาขาการแพทย์แผนไทยว่าด้วยการกำหนดหลักเกณฑ์วิธีการ และเงื่อนไขการต่ออายุหนังสือรับรองการเป็นครูผู้รับมอบตัวศิษย์สาขาการแพทย์แผนไทยพ.ศ. ๒๕๕๕ ด้วยกฎกระทรวงว่าด้วยการอบรมหรือถ่ายทอดความรู้ในวิชาชีพสำหรับผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยพ.ศ. ๒๕๕๐ ได้กำหนดให้ผู้ประกอบโรคศิลปะสาขาการแพทย์แผนไทยที่ได้รับหนังสือรับรองการเป็นครูผู้รับมอบตัวศิษย์เพื่อให้การอบรมหรือถ่ายทอดความรู้ผ่านการประเมินจากคณะกรรมการวิชาชีพสาขาการแพทย์แผนไทยแล้ว สามารถขึ้นทะเบียนเป็นครูผู้รับมอบตัวศิษย์เพื่อให้การอบรมหรือถ่ายทอดความรู้แก่ผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยได้ในระยะเวลาห้าปีนับแต่วันที่กฎกระทรวงดังกล่าวใช้บังคับ บัดนี้ใกล้จะครบระยะเวลาตามที่กฎหมายกำหนดแล้ว เพื่อให้การต่ออายุหนังสือรับรองการเป็นครูผู้รับมอบตัวศิษย์เป็นไปตามหลักเกณฑ์วิธีการ และเงื่อนไขที่คณะกรรมการวิชาชีพสาขาการแพทย์แผนไทยกำหนดอาศัยอำนาจตามความในมาตรา ๒๓ (๗) และ (๑๑)แห่งพระราชบัญญัติการประกอบโรคศิลปะ พ.ศ. ๒๕๔๒ และข้อ ๕ วรรคสองของกฎกระทรวงว่าด้วยการอบรมหรือถ่ายทอดความรู้ในวิชาชีพสำหรับผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยพ.ศ. ๒๕๕๐ ซึ่งออกตามความในพระราชบัญญัติการประกอบโรคศิลปะ พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการวิชาชีพสาขาการแพทย์แผนไทย จึงออกระเบียบว่าด้วยการกำหนดหลักเกณฑ์วิธีการ และเงื่อนไขการต่ออายุหนังสือรับรองการเป็นครูผู้รับมอบตัวศิษย์สาขาการแพทย์แผนไทยไว้ดังต่อไปนี้ข้อ ๑ ระเบียบนี้เรียกว่าระเบียบคณะกรรมการวิชาชีพสาขาการแพทย์แผนไทย ว่าด้วยการกำหนดหลักเกณฑ์วิธีการและเงื่อนไขการต่ออายุหนังสือรับรองการเป็นครูผู้รับมอบตัวศิษย์สาขาการแพทย์แผนไทยพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ครูผู้รับมอบตัวศิษย์ในระเบียบนี้ หมายถึงผู้ประกอบโรคศิลปะสาขาการแพทย์แผนไทยที่ได้รับหนังสือรับรองการเป็นครูผู้รับมอบตัวศิษย์จากคณะกรรมการวิชาชีพสาขาการแพทย์แผนไทยข้อ ๔ ครูผู้รับมอบตัวศิษย์ผู้ใดประสงค์จะขอต่ออายุหนังสือรับรองการเป็นครูผู้รับมอบตัวศิษย์สาขาการแพทย์แผนไทยต้องมีคุณสมบัติและไม่มีลักษณะต้องห้าม ดังต่อไปนี้(๑)เป็นผู้ประกอบโรคศิลปะที่ได้ขึ้นทะเบียนและรับใบอนุญาตสาขาการแพทย์แผนไทยในประเภทที่ได้รับรองขณะที่ขอต่ออายุหนังสือรับรองการเป็นครูผู้รับมอบตัวศิษย์(๒) เป็นผู้มีความรู้ มีทักษะ และสามารถอบรมหรือถ่ายทอดความรู้ในแต่ละประเภทที่ขึ้นทะเบียนและรับหนังสือรับรองการเป็นครูผู้รับมอบตัวศิษย์(๓) ไม่มีความประพฤติเสื่อมเสีย หรือขัดต่อศีลธรรมอันดี(๔) ไม่เคยต้องโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาท หรือเป็นความผิดลหุโทษ(๕) ไม่เคยถูกสั่งพักใช้ใบอนุญาต หรือเพิกถอนใบอนุญาตตามกฎหมายว่าด้วยการประกอบโรคศิลปะ(๖) ไม่เป็นผู้ถูกสั่งเพิกถอนหนังสือรับรองหรือถูกสั่งให้พ้นจากการเป็นครูผู้รับมอบตัวศิษย์ขณะที่ขอต่ออายุหนังสือรับรองการเป็นครูผู้รับมอบตัวศิษย์ข้อ ๕ ครูผู้รับมอบตัวศิษย์ผู้ใดที่ประสงค์จะขอต่ออายุหนังสือรับรองการเป็นครูผู้รับมอบตัวศิษย์สาขาการแพทย์แผนไทยให้มาแสดงตนและยื่นคำขอต่ออายุหนังสือรับรองการเป็นครูผู้รับมอบตัวศิษย์ตามแบบคำขอพท. ๑๖ ที่แนบท้ายระเบียบนี้ พร้อมเอกสารและหลักฐานตามที่ระบุในคำขอการยื่นคำขอต่ออายุหนังสือรับรองการเป็นครูผู้รับมอบตัวศิษย์สาขาการแพทย์แผนไทยตามวรรคหนึ่งสำหรับผู้ที่มีภูมิลำเนาในเขตกรุงเทพมหานคร ให้ยื่นคำขอ ณ สำนักสถานพยาบาลและการประกอบโรคศิลปะกรมสนับสนุนบริการสุขภาพ สำหรับผู้ที่มีภูมิลำเนาในส่วนภูมิภาค ให้ยื่นคำขอ ณสำนักงานสาธารณสุขจังหวัดที่ตนมีภูมิลำเนาหรือ ณสำนักสถานพยาบาลและการประกอบโรคศิลปะ กรมสนับสนุนบริการสุขภาพก่อนวันที่หนังสือรับรองฉบับเดิมหมดอายุเมื่อนายแพทย์สาธารณสุขจังหวัดได้รับคำขอพร้อมด้วยเอกสารหลักฐานให้ตรวจสอบเอกสารและหลักฐาน ถ้าเห็นว่าครบถ้วนถูกต้องตามที่ระบุไว้ในแบบคำขอแล้วให้รวบรวมเอกสาร หลักฐานและส่งต่อไปยังสำนักสถานพยาบาลและการประกอบโรคศิลปะหากคณะกรรมการวิชาชีพสาขาการแพทย์แผนไทยอนุญาตให้ต่ออายุหนังสือรับรองการเป็นครูผู้รับมอบตัวศิษย์ผู้ใดให้คณะกรรมการวิชาชีพสาขาการแพทย์แผนไทยออกหนังสือรับรองการเป็นครูผู้รับมอบตัวศิษย์ฉบับใหม่ให้ผู้นั้นส่วนหนังสือรับรองฉบับเดิมให้ผู้นั้นมีหน้าที่ส่งคืนสำนักสถานพยาบาลและการประกอบโรคศิลปะข้อ ๖ หนังสือรับรองการเป็นครูผู้รับมอบตัวศิษย์ให้มีอายุคราวละห้าปีนับแต่วันที่ออกหนังสือรับรองการเป็นครูผู้รับมอบตัวศิษย์ข้อ ๗ ในกรณีที่ครูผู้รับมอบตัวศิษย์ได้ยื่นคำขอตามวิธีการในข้อ๕ แล้ว และอยู่ระหว่างดำเนินการต่ออายุหนังสือรับรองยังไม่แล้วเสร็จให้ถือว่าผู้ขอต่ออายุหนังสือรับรองการเป็นครูผู้รับมอบตัวศิษย์ยังคงมีสถานภาพเป็นครูผู้รับมอบตัวศิษย์จนกว่าคณะกรรมการวิชาชีพสาขาการแพทย์แผนไทยจะมีคำวินิจฉัยเป็นอื่นข้อ ๘ หากมีเหตุสุดวิสัยหรือเหตุอื่นใดที่เป็นอุปสรรคในการต่ออายุหนังสือรับรองการเป็นครูผู้รับมอบตัวศิษย์ภายในระยะเวลาที่กำหนดหรือมีปัญหาการปฏิบัติตามระเบียบนี้ให้คณะกรรมการวิชาชีพสาขาการแพทย์แผนไทย เป็นผู้วินิจฉัยชี้ขาดคำวินิจฉัยชี้ขาดให้เป็นที่สุดข้อ ๙ ให้ประธานกรรมการวิชาชีพสาขาการแพทย์แผนไทยเป็นผู้รักษาการตามระเบียบนี้ประกาศณ วันที่ ๑๔ มิถุนายน พ.ศ. ๒๕๕๕อมร เปรมกมลประธานกรรมการวิชาชีพสาขาการแพทย์แผนไทย[เอกสารแนบท้าย]๑. คำขอต่ออายุหนังสือรับรองการเป็นครูผู้รับมอบตัวศิษย์ สาขาการแพทย์แผนไทยประเภท....................................... (พท. ๑๖)(ดูข้อมูลจากภาพกฎหมาย)ปริยานุช/ผู้จัดทำ๒๗ สิงหาคม๒๕๕๕ชาญ/ผู้ตรวจ๓๑ สิงหาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๒๗ ง/หน้า ๑/๒๒ สิงหาคม ๒๕๕๕